Diari Oficial de la Generalitat Valenciana


Sumari del DOGV 4560, del 06-08-2003 (2003/8608)

Rotlle d'apel·lació número 352/2003. Cèdula de notificació.
-----------------------------------------------------------

### Dades del document

Número de DOGV
:   4560

Data del DOGV
:   06-08-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/8608


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 352/2003. Cèdula de notificació. [2003/Q8608]
  
La Secció Sisena de l'Audiència Provincial de València ha dictat, en el rotlle d'apel·lació número 352/2003, la sentència que té l'encapçalament i la part dispositiva que es diuen tot seguit:
  
«Sentència número 503
  
- President: Vicente Ortega Llorca
  
- Magistrades:
  
· Purificación Martorell Zulueta
  
· Olga Casas Herraiz
  
València, 5 de juliol de 2003
  
La Secció Sisena de l'Audiència Provincial de València, integrada pels magistrats indicats al marge, i sent-ne ponent Purificación Martorell Zulueta, ha vist el present recurs d'apel·lació, contra la sentència de 25 d'octubre de 2002, que prové de les actuacions de juí ordinari número 358/2001, tramitat pel Jutjat de Primera Instància número 2 de Paterna (València), sobre reclamació de quantitat per danys i perjuís.
  
Ha sigut part en el recurs, com a apel·lant, els demandants Andrés Gutiérrez Cervera i María Aguayo Cimiano, representats pel procurador dels tribunals Alfonso López Loma, sota la direcció lletrada de Nuria Aleix Sanjuán, i, com a part apel·lada, Francisco Sancho Francés, representat pel procurador dels tribunals Julio Just Vilaplana, sota la direcció lletrada de Vicente Bóveda Soro, Francisca Sancho de la Viuda i José Eduardo Balaguer Montagud, representats pel procurador de los tribunals Miguel García Maldonado, sota direcció lletrada, Rafael Maynero Lleonart i Rafael i José Maynero Sancho, representats per la procuradora dels tribunals Amparo Calatayud Moltó, sota la direcció lletrada d'Ana Belén Segura Llobregat.
  
Decisió
  
En atenció al que s'ha exposat, la Secció Sisena de l'Audiència Provincial de València, en nom del rei, i per l'autoritat conferida per la Constitució aprovada pel poble espanyol, decidix:
  
Primer
  
Estimar parcialment el recurs d'apel·lació formulat per la representació d'Andrés Gutiérrez Cervera i María Aguayo Cimiano contra la sentència de 25 d'octubre de 2002, que es revoca, i amb l'estimació parcial de la demanda formulada contra Francisco Sancho Francés, Francisca Sancho de la Viuda, José Eduardo Balaguer Montagud, Rafael Maynero Lleonart i Rafael i José Maynero Sancho, condemnem els expressats demandats perquè indemnitzen els actors en concepte de danys morals en la quantitat de mil cinc-cents euros (1.500 EUR), més els interessos processals de l'expressada quantitat des de la data de la present resolució, sense fer pronunciament pel que fa a les costes de la primera instància.
  
Segon
  
Pel que fa a les costes de l'apel·lació, cada una de les parts suportarà les causades a la seua instància i les comunes a mitges.
  
I quan pertoque, retorneu les actuacions originals al jutjat de procedència, amb un certificat d'esta resolució, perquè s'execute i es complisca.
  
Esta é la sentència, que pronunciem, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, Concepción Sancho de la Viuda.